ทุนหวยรัฐบาล เคาะราคา70บ.
ล้างไพ่-โควตาลุยจับขายแพงดีเดย์เดือนมิ.ย.,รัฐบาลลุยทุบหม้อข้าวขาใหญ่ ดีเดย์ มิ.ย. รื้อโควตาหวยกันใหม่กระจายให้ผู้ค้าทั่วประเทศใบละ 70 บาท เบอร์ไหนขายไม่ออกรัฐบาลใจปํ้ารับซื้อคืนหมด แฉเล่ห์ขบวนการหวยเวียนเทียนขายต่อเป็นทอดๆ ปั่นราคาหนักมาก เกิดเงินนอกระบบจำนวนมหาศาล เล็งไล่เบี้ยตั้งแต่กองสลากฯไปจนถึงรายใหญ่-ยี่ปั๊ว-ซาปั๊ว ขู่ต่อไปนี้เจอใครขายเกินราคาโดนแน่ สั่งห้ามคนออกมายั่วยุปลุกปั่นให้ผู้ค้า-คนพิการก่อม็อบกดดันรัฐบาล,หลังจากที่ พล.อ.ประยุทธ์ จันทร์โอชา นายกฯและ หน.คสช.เซ็นคำสั่งแต่งตั้ง พล.ต.อภิรัชต์ คงสมพงศ์ รองแม่ทัพภาคที่ 1 เป็นประธานบอร์ดกองสลากคนใหม่ เพื่อเข้ามาแก้ปัญหาหวยแพงอย่างจริงจัง ทั้งนี้ มีความคืบหน้าล่าสุด โดย พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี ออกมายืนยันว่า คสช.และรัฐบาลจะเริ่มจัดระเบียบการให้โควตาผู้ค้าสลากใหม่ในเดือนมิ.ย. จะเป็นการจัดระเบียบใหม่ทั้งราคาตั้งต้นจากกองสลาก และระบบโควตาแก่ผู้รับไปจำหน่าย ที่ผ่านมาพบว่าหลายกรณีผู้ได้รับจัดสรรไปก็มิได้จำหน่ายเอง แต่มีการขายกลับมาให้รายใหญ่บ้าง หรือขายเป็นทอดๆจนราคาสลากสูงขึ้น เรียกได้ว่าขาดความสุจริต เข้าทำนองปั่นราคาเกินจริง เมื่อคนรับทอดสุดท้ายมาเดินขาย หรือตั้งโต๊ะขายก็ต้องตั้งราคาสูง เป็นภาระแก่ผู้บริโภค,พล.ต.สรรเสริญกล่าวอีกว่า ที่สำคัญสิ่งที่เกิดขึ้นทำให้เกิดเงินนอกระบบจำนวนมหาศาลที่อาจถูกนำไปใช้ในทางที่ไม่เหมาะสม ดังนั้น รัฐบาลมีนโยบายว่าการจัดสรรโควตาใหม่ควรจะแบ่งให้แก่ผู้ค้าทั้งในกรุงเทพฯและทุกจังหวัดในราคาต้นทุนจากกองสลากในราคาที่ต่ำกว่าปัจจุบัน เช่นอาจจะตั้งไว้ที่ฉบับละ 70 บาท เพื่อให้มีส่วนต่างกำไรมากขึ้น นอกจากนั้น รัฐบาลยังแบ่งสัดส่วนรายได้ไว้รับซื้อสลากคืน เพื่อให้ครอบคลุมเหตุผลที่ผู้ค้าสลากมักจะอ้างว่าประชาชนไม่นิยมซื้อบางเลข ทำให้จำหน่ายสลากไม่หมด จึงต้องขายเกินราคาเพื่อมาชดเชยสลากที่ขายไม่ออก,พล.ต.สรรเสริญกล่าวว่า เมื่อรัฐมีแนวทางแบ่งสัดส่วนกำไรให้ผู้ค้ามากขึ้นขนาดนี้ จึงไม่มีเหตุผลใดมาอ้างในการขายเกินราคา หากพบการกระทำผิดจะต้องลงโทษตามกฎหมายและขอเตือนผู้เกี่ยวข้องต่างๆอย่าออกมาปลุกปั่นยั่วยุ ผู้ค้ารายย่อยหรือสมาคมชมรมผู้พิการต่างๆให้ออกมาเรียกร้องหรือกดดันรัฐบาลโดยอ้างประชาชน เพราะรัฐบาลมุ่งมั่นแก้ปัญหาเพื่อกระจายส่วนแบ่งรายได้จากพวกที่นอนกินมาสู่ผู้ขายสลากที่เสียเหงื่อ เสียกำลัง ตั้งใจเดินขายหารายได้เลี้ยงตัวเองและครอบครัว รวมทั้งคืนความยุติธรรมให้ผู้บริโภค จะได้ซื้อสลากในราคาหน้าสลากจริง มิใช่ราคาที่สุดแท้แต่ผู้ขายจะตั้งขึ้น แต่ทั้งนี้ต้องได้รับความร่วมมือจากประชาชนที่จะรักษาสิทธิ์ของตนไม่ให้ถูกเอารัดเอาเปรียบด้วยการไม่ซื้อสลากเกินราคา,วันเดียวกัน ผู้สื่อข่าวไปสำรวจการขายสลากฯที่แยกคอกวัว ถนนราชดำเนิน พบผู้ค้ารายย่อยส่วนใหญ่จำหน่ายสลากฯอยู่ที่ใบละ 80 บาท แต่ยังพบการขายสลาก ที่เกินราคาของผู้ค้าบางราย บางร้านแสดงราคา 80 บาท ให้เห็นเด่นชัด แต่ใบที่เกินราคาก็เขียนตัวเลขเล็กๆให้ผู้ซื้อต้องเดินเข้าไปดูใกล้ๆ บางร้านก็แสดงตัวเลขเกินราคาอย่างชัดเจน นอกจากนี้ พบว่ามีการแปะใบปลิวมีข้อความคัดลอกมาจากเว็บไซต์ข่าวที่พาดหัว พล.ต.อภิรัชต์ ลั่น 16 มิ.ย.นี้ ราคาสลากอยู่ที่ 80 บาท เพื่อชี้แจงผู้ค้าที่มาหาซื้อเลขชุดและนำไปขายต่อ ว่ารัฐบาลยังไม่จับขายหวยเกินราคางวดนี้ และเพื่อใช้เป็นข้ออ้างเมื่อเจ้าหน้าที่มาสอบถาม,ผู้ค้าสลากรายหนึ่งให้เหตุผลการขายเกินราคากับผู้สื่อข่าวว่า ตอนรับสลากมาจากยี่ปั๊วก็เกินราคาใบละ 80 บาท หากจะต้องขายในราคาที่รัฐบาลกำหนดก็ต้องขาดทุนย่อยยับ ส่วนสลากบางใบที่ยอมตั้งราคาขายราคาใบ 80 บาท ก็เพราะเป็นเลขที่ไม่สวย เคยออกรางวัลไปงวดที่แล้ว
รัฐบาลลุยทุบหม้อข้าวขาใหญ่ ดีเดย์ มิ.ย. รื้อโควตาหวยกันใหม่กระจายให้ผู้ค้าทั่วประเทศใบละ 70 บาท เบอร์ไหนขายไม่ออกรัฐบาลใจปํ้ารับซื้อคืนหมด
ข่าวหน้า1,สลากกินแบ่งรัฐบาล,หวยรัฐบาล,โควตาหวย,ยี่ปั๊ว,ซาปั๊ว,จัดระเบียบหวย,ขายเกินราคา,ผู้ค้ารายย่อย,ข่าว,ไทยรัฐออนไลน์,ข่าวเศรษฐกิจ